**EMLÉKEZÉS**



***„Ezt a tanítót mindenki szerette.***

***Sosem látszott rajta, hogy rossz lenne a kedve.***

***Tudását átadta minden önzés nélkül,***

***Mérnökök, művészek születtek kezétől.***

***Elköltözött az égi katedrára,***

***Jusson ezer áldás rá ott: a Mennyországban!”***

Hálás szívvel emlékezünk

**Szilágyi Lászlóra**

községünk tanítójára

Végtelen türelemmel és fáradhatatlan munkával 36 éven át tanította a rétalapi gyermekeket írni, olvasni és számolni.

Jószívű tanítója, nevelője volt a gyermekeknek.

Segítője volt az ifjaknak, barátja a felnőtteknek, tisztelője az idős embereknek.

Példát mutatott hivatásszeretetből, áldozatos kötelességteljesítésből, becsületes emberi magatartásból.

2022. július 18-án, 83 éves korában méltósággal távozott az élők sorából.

Szavakban kifejezhetetlen hála és tisztelet jár Szilágyi Laci bácsinak – mindenki tanító bácsijának – a sok évtizedes, fáradságot nem ismerő munkásságáért, barátságáért.

***Örök hálával és szeretettel őrizzük emlékét, nyugodjon békében!***

Rétalap Község Önkormányzata